Jelasin soal Hamad bin Isa al-Khalifah  dalam bahasa jawa dong

Hamad bin Isa Al Khalifa (basa Arab: حمد بن عيسى آل خليفة) () iku Raja Bahrain (wiwit 14 Fèbruari 2002), kang sadurungé njabat dadi Emir nagara iku (wiwit 6 Maret 1999). Panjenengané iku pytra saka Isa bin Salman Al Khalifa, emir kang sadurungé.

Sawisé ngganti kalungguhan ramané, Raja King Hamad gawé pambaruan kang akèh ana ing babagan pulitik Karajan.

Panjenengané lan garwa, Syekha Sabika binti Ibrahim Al Khalifa, patutan kang cacahé enem, Syekh Salman bin Hamad bin Isa Al Khalifa kang lair nalika tangga 21 Oktober 1969, Syekh Abdullah nalika tanggal 30 Juni 1975, Syekh Khalifa nalika tanggal 4 Juni 1977, lan Syekha Najla nalika tanggal 20 Mèi 1981. Anak bungsu raja, Pangeran Faisal bin Hamad Al Khalifah kang umuré 15 taun, mati ana ing sawijining kacilakan montor ing tanggal 13 Januari 2006.

Kanggo pendidikan menengahe, panjenengané sekolah ing Leys School ing Cambridge, Inggris, lan uga sekolah ing sekolah militèr Karajan Manunggal (kalebu ing Sandhurst) lan Amérikah Sarékat (kalebu Fort Leavenworth). Nalika tanggal 16 Fèbruari 1979 panjenengané pinaringan kanugrahan sesebutan Knight of the Order of Saint Michael and Saint George saka Karajan Manunggal. Nalika taun 2002 panjenengané nentang aksi militèr 'sepihak' déning Amérikah Sarékat ing Irak. Minaté marang Jaran Arab njalari panjenengané ngadegaké kandhang Amiri ing sasi Juni 1977 kang didaftaraké ing Organisasi Jaran Arab Donya nalika sasi September 1978. Sang raja gadhah kepénginan kanggo ngestarèkaké aktivitas lan hobi ana ing ulah raga kalebu golf, mancing, tenis, lan bal-balan.